Pokiston davlat gerbi

Pokistonning davlat gerbi (urducha پاکستان کی ریاستی علامت; inglizcha State emblem of Pakistan) — Pokiston Islom Respublikasining rasmiy davlat ramzlaridan biri.

Pokiston gerbi 1954-yilda qabul qilingan boʻlib, mamlakat mafkurasi, iqtisodiyotining asosi, madaniy merosi va mamlakat rahbariyatining tamoyillarini ifodalaydi. Gerb yashil va oq rangda. Yashil rang, siz bilganingizdek, islom dinining rangidir. Pokiston islomiy respublikadir va mamlakat aholisining aksariyati islomga, asosan sunniylikka, ozroq darajada shialikka eʼtiqod qiladi. Oq rang — poklik ramzi. Pokiston davlatining nomi fors tilidan „Soflar yurti“ deb tarjima qilingan.

Gerbning markazida Pokiston qishloq xoʻjaligi ramzi boʻlgan qalqon boʻlib, uning ichida mamlakatdagi toʻrtta asosiy ekin: paxta, bugʻdoy, choy va jut tasvirlangan. Qalqon tepasida yarim oy va besh qirrali yulduz, islom va Pokiston tarixining ramzlari tasvirlangan. Qalqon va uning atrofida Pokiston milliy oʻsimlik boʻlgan oq yasemin gulchambari Mugʻal rasm naqsh shaklida toʻqilgan. Gulchambar naqshida Pokistonning madaniy va tarixiy merosida sezilarli iz qoldirgan Buyuk Mugʻullar (yaʼni Boburiylar) taʼkidlangan. Gulchambarning pastki qismida urdu tilida Pokistonning milliy shiori — „Iymon, Ittihod, Nazm“ (Iymon, birlik, tartib-intizom) yozilgan varaq bor. Bu shior muallifi Pokiston asoschisi Muhammad Ali Jinnadir.